अमरसिंह थापाको परिवार
बडाकाजी अमरसिंह थापा (१८०८ - १८७३) को परिवार नेपाल अधिराज्यको एक राष्ट्रिय भारदारी परिवार तथा  गोरखा राज्यको पुरानो भारदारी परिवार थियो । भीमसेन थापाको परिवार तथा अमरसिंह थापाको परिवार बगाले थापा कुलसंग सम्बन्धित थिए र नेपाल अधिराज्यको वृहद थापा गुटको अंश थिए ।

यस परिवारको पितृ सिरानचोक निवासी रणजय (रञ्जै) थापा थिए । उनका छोरा बाघ भीमसिंह थापा गोरखा राज्यको सैनिक अधिकारी थिए जो पलाञ्चोकको युद्धमा वीरगति पाए । भीमसिंहका छोरा तथा यस परिवारको सर्वाधिक परिचित सदस्य, अमरसिंह थापा कुमाऊँ, गढवाल तथा पश्चिमी प्रान्तहरूको मुख्तियार बन्न पुगे । अमरसिंहको छोरा तथा नातिहरू नेपाल अधिराज्यको भारदार, राजनीतिज्ञ, सैनिक अधिकारी तथा प्रान्तीय हाकिमहरू बन्न पुगे ।

यस परिवारको वैवाहिक सम्बन्ध कुँवर परिवारसँग थियो । चन्द्रवीर कुँवरका ससुरा अमरसिंह थापा थिए । उनी बलभद्र कुँवर तथा वीरभद्र कुँवरका मावली हजुरबुवा पनि थिए ।

सन्दर्भ